text: Inici > Urgell aposta per "una ecologia amb fons espiritual"
  Urgell aposta per "una ecologia amb fons espiritual" [1]
  (Bisbat d'Urgell [2]) La situació mediambiental del planeta, de la "casa comuna", demana mesures urgents que en garanteixin la sostenibilitat. Ara fa un any el papa Francesc va denunciar la greu situació amb la publicació de l'encíclica Laudato Si'. I aquest dissabte un centenar de persones es van aplegar a l'Auditori Rocafort de Sant Julià de Lòria per aprofundir en l'anàlisi i les propostes de l'encíclica, en el marc de la Càtedra de Pensament Cristià del bisbat d'Urgell.
  L'arquebisbe d'Urgell Joan-Enric Vives va donar la benvinguda a aquesta tretzena edició de la Càtedra, titulada 'Vers una ecologia integral i social'. L'acte va comptar amb intervencions de Lluc Torcal, procurador general de l'Orde del Cister, amb la ponència 'Una panoràmica de l'estat de la terra a la llum de Laudato Si' [3] del papa Francesc'; Josep M. Mallarach, membre de la Comissió d'Àrees Protegides i Política Ambiental (UICN), amb la ponència 'El vincle entre naturalesa i espiritualitat. Cap a un nou paradigma'; i Francesc Torralba, professor de la Universitat Ramon Llull i Director de la Càtedra de Pensament Cristià, amb la ponència 'Eixamplar el sentit de l'ètica ecològica. La persona humana en el centre de tot'.
  URL d'origen: https://www.catalunyareligio.cat/ca/articles/urgell-aposta-per-ecologia-fons-espiritual
  [1] https://www.catalunyareligio.cat/ca/articles/urgell-aposta-per-ecologia-fons-espiritual
  [2] http://www.bisbaturgell.org/index.php/ca/mitjans-de-comunicacio/noticies/noticies-2016/8401-catedra-de-pensament-cristia-es-imprescindible-un-canvi-de-mentalitat-i-dels-consums-de-la-humanitat